दाहालले अब नेपालले अस्थिरता थेग्न नसक्ने बताए । ‘अब यो देशले यो भन्दा बढी राजनीतिक अस्थिरता र राजनीतिक अराजकता थेग्न सक्दैन । अब पनि यस्तै छुट दिए हामी कम्युनिस्ट नेता हुनुको औचित्य समाप्त हुन्छ भनेर एकताको पहल हामीले यही मञ्चबाट गरेका थियौँ’, उनले भने, ‘यो कसैतर्फ परिलक्षित नभएर नेपाली जनता र राष्ट्रको लक्ष्यका लागि मात्र केन्द्रित छ । निर्वाचनको दौडानमा हामीले एकता घोषणा गरेर एकसाथ अघि बढ्यौँ ।’
